Document ID: 31998R1593

31998R1593
L 208/17
SLUŽBENI LIST EUROPSKE UNIJE
23.07.1998.
UREDBA KOMISIJE (EZ) br. 1593/98
od 23. srpnja 1998.
o izmjeni Uredbe (EEZ) br. 1764/86 u pogledu minimalnih zahtjeva kakvoće za proizvode prerađene od rajčica u sklopu plana potpore proizvodnji
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2201/96 od 28. listopada 1996. o zajedničkoj organizaciji tržišta prerađevina od voća i povrća (1), kako je zadnje izmijenjena Uredbom (EZ) br. 2199/97 (2), a posebno njezin članak 4. stavak 9.,
budući da članak 6. Uredbe (EZ) br. 2201/96 predviđa da se količine proizvedene u skladu s najnižim cijenama moraju uzeti kao temelj za podjelu kvote između prerađivača, država članica i skupina proizvoda; budući da su količine koje su proizvedene izvan kvote po najnižoj cijeni tijekom jedne tržišne godine uzete u obzir prilikom određivanja kvote za sljedeću tržišnu godinu; budući da kao posljedicu toga treba predvidjeti da gotovi proizvodi dobiveni iz tih količina podliježu istim minimalnim zahtjevima kakvoće kao i proizvodi koji su dobiveni iz količina u okviru kvote koja ispunjava uvjete za proizvodnu potporu;
budući da članak 7. stavak 2. točka (c) Uredbe Komisije (EZ) br. 504/97 od 19. ožujka 1997. o utvrđivanju detaljnih pravila za primjenu Uredbe Vijeća (EZ) br. 2201/96 u pogledu sustava potpore za proizvodnju za proizvode prerađene od voća i povrća (3), kako je zadnje izmijenjena Uredbom (EZ) br. 1590/98 (4), predviđa da je u ugovorima o preradi potrebno navesti količine koje nisu obuhvaćene kvotom, a za koje je plaćena najniža cijena;
budući da iskustvo stečeno u sektoru prerade rajčica pokazuje da se moraju pooštriti određeni minimalni zahtjevi kakvoće u slučaju soka od rajčica;
budući da su mjere predviđene ovom Uredbom u skladu s mišljenjem Upravljačkog odbora za proizvode prerađene od voća i povrća,
DONIJELA JE OVU UREDBU:
Članak 1.
Uredba Komisije (EEZ) br. 1764/86 (5) mijenja se kako slijedi:
1.
Naslov se zamjenjuje sljedećim:
„Uredba Komisije (EEZ) br. 1764/86 od 27. svibnja 1986. kojom se propisuju minimalni zahtjevi kvalitete za proizvode prerađene od rajčica u okviru programa potpore za proizvodnju”.
2.
Članak 1. zamjenjuje se sljedećim:
„Članak 1.
Ova Uredba utvrđuje minimalne zahtjeve kakvoće kojima moraju udovoljavati proizvodi na bazi rajčice, kako je određeno u članku 1. stavku 2. Uredbe Komisije (EZ) br. 504/97 (6), u slučaju:
(a)
proizvoda obuhvaćenih kvotama koji ispunjavaju uvjete za potporu za proizvodnju predviđenu u članku 2. stavku 1. Uredbe (EZ) br. 2201/96;
(b)
proizvoda na bazi rajčice koji nisu obuhvaćeni kvotom, a koji su pribavljeni po ugovorima o preradi iz članka 7. stavka 2. Uredbe (EZ) br. 504/97 i za koje se plaća najniža cijena.
3.
U članku 2. „Uredbe (EEZ) br. 1599/84” zamjenjuje se s „Uredbe (EZ) br. 504/97”.
4.
U drugoj alineji članka 3. „u članku 1. Uredbe (EEZ) br. 1599/84” zamjenjuje se s „u članku 1. stavku 2. Uredbe (EZ) br. 504/97”.
5.
U članku 8. „u članku 1. stavku 2. točkama (n) i (o) Uredbe (EEZ) br. 1599/84” zamjenjuje se s „u članku 1. stavku 2. točkama (k) i (l) Uredbe (EZ) br. 504/97”.
6.
Članak 10. stavak 3. točka (a) zamjenjuje se sljedećim:
„(a)
prisutnost bilo kojeg stranog biljnog materijala moguće je ustanoviti samo temeljitim pretraživanjem golim okom. Međutim, određeni pripravci soka i koncentrata mogu sadržavati kožicu i sjemenke u okviru gornjih granica određenih u članku 1. stavku 2. točkama (k) i (l) Uredbe (EZ) br. 504/97;”.
7.
Članku 10. stavku 4. dodaje se sljedeća točka:
„(f)
u slučaju soka od rajčice čiji sadržaj ukupne mliječne kiseline ne prelazi 1 % težine suhe tvari, umanjeno za dodanu količinu kuhinjske soli.”
8.
U članku 11. „točka (m) Uredbe (EEZ) br. 1599/84” zamjenjuje se s „točka (j) Uredbe (EZ) br. 504/97”.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. srpnja 1998.

Labels: 3
17
19